
РАЗДЕЛ I.

[bookmark: bookmark13][bookmark: bookmark14][bookmark: bookmark16]ОБЩИ ПОЛОЖЕНИЯ

Чл.1. С този Правилник се уреждат условията и редът за създаването, устройството и дейността на Обществения съвет към ДГ № 16 "Славейче"гр.Хасково.
Чл.2. Общественият съвет към ДГ № 16 "Славейче" е орган, който подпомага развитието на детската градина и осъществява граждански контрол на управлението й.


РАЗДЕЛ II.

СЪЗДАВАНЕ И УСТРОЙСТВО

Чл.3. Общественият съвет се учредява към ДГ № 16 "Славейче" гр.Хасково.
Чл.4.  (1) Обществения съвет към ДГ № 16 "Славейче" се състои от нечетен брой основни членове - 5 или 7 и включва един представител на финансиращия орган и най-малко четирима представители на родителите на децата в детската градина.
(2) Представителят на финансиращия орган се определя от кмета на община Хасково
(3) Представителите на родителите се излъчват на събрание на родителите.
(4) За представители на родителите могат да бъдат излъчени: 
1. родители на децата от ДГ № 16 "Славейче"; 
2. професионално доказани личности от различни области на обществения живот, изявени общественици, спомоществователи, бивши възпитаници, които не са родители на деца от ДГ № 16 "Славейче"
(5) Не по-малко от 2/3 от представителите на родителите в обществения съвет задължително са родители на деца  от ДГ № 16 "Славейче"
 (6)  Съставът на обществения съвет включва и резервни членове на представителите по ал. 1. 
(7) Участието на членовете в обществения съвет е на доброволни начала и е безвъзмездно. 
(8) Конкретният брой на членовете на обществения съвет се определя от директора на детската градина.
Чл.5.  (1) Не може да бъде член на обществения съвет лице, което е: 
1. Осъждано за умишлено престъпление от общ характер независимо от реабилитацията. 
2. Член на настоятелството на ДГ № 16 "Славейче".
3. В трудово или облигационно правоотношение с ДГ № 16 "Славейче" изпълнител или в трудово правоотношение с изпълнител по договор, възложител по който е ДГ № 16 "Славейче", или община Хасково.
(2) Членовете на обществения съвет попълват декларация, с която удостоверяват липсата на обстоятелствата по ал. 1. 
Чл.6. (1) Представителите на родителите се излъчват на два етапа: 
1. Първи етап - срещи с родителите на всяка група, на които се канят родителите на всяко дете и се излъчват по двама представители от група.
2. Втори етап - събрания с родителите, с участието на излъчените лица по т. 1. 
(2) Събранието и/или срещите на родителите по ал. 1 се свикват от директора на ДГ № 16 "Славейче"в подходящо време, с цел осигуряване на присъствието на максимален брой родители. 
Чл.7.  (1) В събранието и/или в срещите на родителите може да участва с право на глас само един родител на дете.
 (2) За член на обществения съвет всеки родител може да номинира себе си, друг родител на дете в ДГ № 16 "Славейче", както и лице по чл. 3, ал. 4, т. 2. 
Чл.8. (1) На събранието на родителите се излъчват и резервни членове, които могат да бъдат само родители на деца от  ДГ № 16 "Славейче"
(2) Броят на резервните членове не може да е повече от броя на представителите на родителите в обществения съвет. 
(3) Поредността на заместване се определя съобразно броя на получените гласове. При равен брой гласове заместването се осъществява по жребий. 
(4) Когато основен член отсъства от заседание на обществения съвет, на негово място участие взема резервният член съобразно поредността на заместване. 
(5) Резервен член може да бъде включен в състава на обществения съвет като основен член по реда на чл. 14. 
Чл.9.  (1) На събранието и/или на срещите на родителите се води протокол от лице, определено от директора. Протоколът се удостоверява с подпис от лицето, определено от директора. 
(2) Присъствалите на събранието и/или на срещите лица подписват присъствени списъци.
(3) Протоколите и присъствените списъци се регистрират в дневника за входяща кореспонденция на ДГ № 16 "Славейче".
Чл.10. За участие в събранието и/или в срещите на родителите директорът отправя писмена покана до родителите на всички деца от ДГ № 16 "Славейче", която съдържа: 
1. Изходящ № и дата в изходящия дневник на детската градина;
2.  Дневен ред, дата, час и място за провеждане на събранието на родителите.
3. Информация за мястото и/или за интернет страницата, на което са оповестени правомощията на обществения съвет. 
Чл.11. (1) Директорът изпраща поканата чрез учителя в групата на детето, както и по електронна поща в срок не по-малък от 15 дни преди датата на провеждането на събранието и/или на срещите на родителите. 
(2) За събранието и/или за срещите на родителите директорът: 
1. Уведомява родителите на децата във вайбър група.
2. Поставя съобщение на видно място в сградата на детското заведение.
 3. Публикува съобщение на интернет страницата ДГ № 16 "Славейче".
 4. Използва други подходящи начини за уведомяване на родителите. 
Чл.12.  (1) В срок не по-малко от 30 дни преди датата на провеждане на събранието на родителите директорът отправя писмено искане до кмета за определяне на представител и на резервен член.
(2) Кметът уведомява директора за определените членове в срок до 30 дни от получаване на искането по ал. 1. 
Чл.13.(1) Поименният състав на обществения съвет се определя със заповед на директора въз основа на протокола от проведеното събрание на родителите и на писмените уведомления от кмета. В заповедта се включват и резервните членове на обществения съвет.
(2) Членовете на обществения съвет се определят за срок до три години. 
(3) Едно лице може да участва в състави на обществения съвет не повече от шест години. 
(4) В едномесечен срок преди изтичане на срока по ал. 2 директорът организира конституирането на нов състав на обществения съвет. 
Чл.14. (1) Промяна в състава на обществения съвет преди изтичане на срока по чл. 13, ал. 2 се прави: 
1. При отписване или завършване на дете, чийто родител е член на обществения съвет. 
2. След писмено заявление до директора на ДГ № 16 "Славейче"от представител на родителите.
3. След писмено уведомление от кмета за промяна на представителя. 
4. По инициатива на директора при възникване на някое от обстоятелствата по чл. 5, ал. 1.
5. При неявяване на три заседания на обществения съвет за една учебна година. 
6. По решение на събранието на родителите. 
(2) При предсрочно прекратяване на правомощията на член на обществения съвет от представителите на родителите, съставът се попълва от резервен член по поредността на заместване за срок до изтичането на срока по чл. 13, ал. 2. 
(3) При предсрочно прекратяване на правомощията на представител на РУО или на работодателите съставът се попълва от посочения резервен член за срок до изтичането на срока по чл. 12, ал. 2. 
(4) При невъзможност съставът на обществения съвет да бъде попълнен с резервен член, директорът организира частично попълване на състава за срок до изтичането на срока по чл. 13, ал. 2. 


Глава трета

ДЕЙНОСТ НА ОБЩЕСТВЕНИЯ СЪВЕТ И ОРГАНИЗАЦИЯ НА РАБОТА

Чл.15. (1) Общественият съвет в ДГ № 16 "Славейче"
1. Одобрява Стратегия за развитие на ДГ № 16 "Славейче"и приема ежегодния отчет на директора за изпълнението му. 
2. Участва в работата на педагогическия съвет при обсъждането на стратегията за развитие на детската градина в частта й по чл.263, ал.4, т.6 и 9 от ЗПУО.
3. Предлага политики и мерки за подобряване качеството на образователния процес въз основа на резултатите от самооценката и инспектирането на ДГ № 16 "Славейче"
4. Дава становище за разпределението на бюджета по дейности и размера на капиталовите разходи, както и за отчета за изпълнението му.
5. Съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на детската градина.
6. Участва с представител на родителите в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти.
7. Съгласува избора от учителите на познавателните книжки и учебните комплекти, които се предоставят за безвъзмездно ползване на децата. 
8. Сигнализира компетентните органи, когато п при осъществяване на дейността си констатира нарушения на нормативните актове.
9. Дава становище по план-прием на деца в ДГ № 16 "Славейче".
10. Участва с представители в създаването и приемането на Етичен кодекс на детската градина.
11. Участва с представители в провеждането на конкурса за заемане на длъжността „директор" на ДГ № 16 "Славейче"
12. Участва с представители в заседанията на педагогическия съвет с право на съвещателен глас. 
(2) Общественият съвет дава становища и по други въпроси по искане на директора, на педагогическия съвет
(3) При неодобрение от обществения съвет на актовете по ал. 1, т.1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 
(4) В срок до 31 март на текущата година директорът представя на обществения съвет проект на бюджет на ДГ № 16 "Славейче"за становище. 
(5) Към проекта на бюджет по ал. 4 директорът прилага обяснителна записка с информация за: 
1. очакваните приходи и разходи по видове; 
2. параметрите, въз основа на които са формирани разходите за персонал - численост, размер на възнагражденията, другите плащания за персонал, осигурителни вноски; 
3. списък на капиталовите разходи; 
4. разпределение на бюджета по дейности; 
5. основните ограничения при формирането на бюджета; 
6. размера на целевите средства по видове; 
7. размера на установеното към края на предходната година превишение на постъпленията над плащанията по бюджета на ДГ № 16 "Славейче";
8. размера на собствените приходи и остатък от предходни години. 
(6) Директорът е длъжен да представи мотивиран отговор по всяко конкретно предложение, съдържащо се в становището по ал. 4, в случай че съответното предложение не е прието и не е намерило отражение в проекта на бюджет. 
Чл.16. (1) Общественият съвет изготвя отчет за своята дейност за предходната учебна година, който се: 
1. Поставя на мястото за обявления в сградата ДГ № 16 "Славейче";
2. Публикува на интернет страницата на ДГ № 16 "Славейче"
3. Представя и обсъжда публично на среща с родителите от ДГ № 16 "Славейче"
(2) Общественият съвет използва и други подходящи начини за информиране на родителите за работата му и за взетите решения. 
Чл.17. (1) На първото заседание общественият съвет избира от състава си председател с обикновено мнозинство с явно гласуване. 
(2) Председателят:
1. Представлява обществения съвет и организира и ръководи дейността му. 
2. Свиква, насрочва, определя дневния ред и ръководи заседанията на обществения съвет.
3. Удостоверява с подпис протоколите от заседанията на обществения съвет. 
Чл.18. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) Една трета от членовете на обществения съвет може да  прави искане, изпратено по електронната поща до председателя за свикване на заседание. 
(3) При необходимост директорът може да изпрати по електронен път сведения и документи, необходими за дейността му. 
(4) За изпълнението на правомощията на обществения съвет директорът е длъжен да осигурява изчерпателна, актуална, разбираема и вярна информация, както и всички сведения и документи, необходими за дейността му.
(5) Директорът представя на обществения съвет тримесечни отчети за изпълнението на бюджета на детската градина в срок до края на месеца, следващ съответното тримесечие. 
Чл.19. (1) Заседанията на обществения съвет се свикват с изпращане на покана от председателя до всеки член, както и до други лица, имащи право да присъстват. Поканата съдържа дневния ред, датата, часа и мястото за провеждане на заседание. Към поканата се изпращат и всички необходими материали по дневния ред.
(2) Поканата се поставя на мястото за обявление в сградата на детската градина и/или на интернет страницата на ДГ № 16 "Славейче" най-малко 10 дни преди деня на заседанието. Към поканата се посочва и мястото, на което заинтересованите лица могат да се запознаят с материалите по дневния ред.
Чл.20. (1) Членовете на обществения съвет или резервните членове потвърждават пред председателя участието си в срок от 3 дни преди деня на предстоящото заседание.
(2) Всеки член на обществения съвет може да внесе писмено становище по всяка точка от дневния ред, което се регистрира в дневника за входяща кореспонденция на детската градина.
Чл.21. (1) Заседанието се счита за редовно, ако на него присъстват повече от половината от членовете на обществения съвет.
(2) Всеки член на обществения съвет може да прави предложение за включване на точки в дневния ред непосредствено преди неговото гласуване.
(3) Решенията на обществения съвет се вземат с обикновено мнозинство от присъстващите на заседанието членове.
Чл.22. (1)  С право на съвещателен глас в заседанията на обществения съвет към ДГ № 16 "Славейче" участва представител и на настоятелството. Председателят на настоятелството писмено уведомява председателя на обществения съвет за определения представител.
(2) В заседанията на обществения съвет могат да бъдат канени и служители на ДГ № 16 "Славейче", на регионалното управление на образованието, експерти, както и представители на работодателите, на синдикатите, на юридическите лица с нестопанска цел и други заинтересовани лица.
Чл.23. Директорът на ДГ № 16 "Славейче" има право да присъства на заседанията на обществения съвет и да изразява становище по разглежданите въпроси.
Чл.24. (1) За всяко заседание на обществения съвет се съставя протокол и присъствен списък. Списъкът се подписва от присъстващите лица. Протоколът се номерира съобразно поредността на провеждането и се подписва от председателя и от лицето, което го е съставило.
(2) В срок до 3 дни от провеждане на заседанието протоколът се регистрира в дневника за входяща кореспонденция на ДГ № 16 "Славейче" и се поставя на мястото за обявление и/или на интернет страницата на институцията.
Чл. 25. (1) Кореспонденцията и документите за дейността на обществения съвет се съхраняват в ДГ № 16 "Славейче"на място, определено от директора.
(2) Административното и техническото подпомагане на обществения съвет се извършва от длъжностно лице от ДГ № 16 "Славейче", определено от директора.
(3) Общественият съвет осъществява своята дейност без допълнителен персонал и издръжка.

ЗАКЛЮЧИТЕЛНИ РАЗПОРЕДБИ
 § 1. Този правилник се издава на основание чл.270 от Закона за предучилищното и училищното образование и на Правилника за създаването, устройството и дейността на обществените съвети към детските градини и училищата (Обнародван в ДВ, бр. 75 от 27.09.2016 г.), издаден от министъра на образованието и науката и е приет на заседание на обществения съвет на ДГ № 16 "Славейче"на 23.10.2023 г. 
§ 2.Правилникът за устройството и дейността на обществения съвет към ДГ № 16 "Славейче" се утвърждава със заповед на директора.
§ З.Актуализирането на правилника се извършва при промяна на нормативната уредба, по реда на неговото утвърждаване.
§4.Всички неуредени с този правилник въпроси се уреждат, съгласно действащото законодателство.

